**ՀԱՅՏԱՐԱՐՈՒԹՅՈՒՆ-24.10.2023**

**ԱՌՈՂՋԱՊԱՀԱԿԱՆ ԵՎ ԱՇԽԱՏԱՆՔԻ ՏԵՍՉԱԿԱՆ ՄԱՐՄՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

**Ծրագրով նախատեսված աշխատանքների համառոտ նկարագիրը՝**

ՀՀ առողջապահական և աշխատանքի տեսչական մարմնին (այսուհետ՝ Տեսչական մարմին) վերջին ժամանակաշրջանում վերապահվել են օրենքով սահմանված մի շարք լիազորություններ, որոնք այլ ոլորտի հարցերի հետ միասին վերաբերում են նաև աշխատանքային օրենսդրության նկատմամբ ամբողջական վերահսկողությանը։

Աշխատանքային իրավունքի՝ օրենսդրությամբ սահմանված նորմերի խախտումների մասին հարցերով ֆիզիկական և իրավաբանական անձանց աշխատանքային հարաբերությունների հետ կապված ավելացել է Տեսչական մարմնին ներկայացվող դիմումների և հաղորդումների քանակը, որն անմիջականորեն կապված է վարչական վարույթների հարուցման քանակի հետ։

 Նշված գործառույթների իրականացման ընթացքում Տեսչական մարմնի աշխատանքային օրենսդրության վերահսկողության վարչության աշխատանքային օրենսդրության իրավական վերահսկողության բաժնում կտրուկ ավելացել է իրականացվող աշխատանքների ծավալը, ինչը պատճառ է դառնում կադրային հոսքի մեծացմանը։ Փորձագետ ներգրավելու հիմքը Տեսչական մարմնի կանոնադրական խնդիրներից բխող կոնկրետ գործառույթի (աշխատանքային օրենսդրության պահանջների կատարման նկատմամբ վերահսկողության իրականացում) իրականացման ծավալների կտրուկ ավելացումն է (ՀՀ կառավարության 2018 թվականի օգոստոսի 2-ի N 878-Ն որոշման հավելվածի 2-րդ կետ․ 4-րդ դեպք):

1. **Փորձագետ ներգրավելու ժամկետն է՝ մեկ տարի:**
2. **Փորձագետի  պարտականությունները՝**
* մասնակցում է աշխատանքի վայրում դժբախտ դեպքերի ու մասնագիտական հիվանդությունների հաշվառման և քննման` Հայաստանի Հանրապետության կառավարության սահմանած կարգի պահպանման և օրենքով սահմանված կարգով վնասի հատուցման ենթակա գումարների ժամանակին վճարման նկատմամբ վերահսկողական աշխատանքներին,
* իրականացնում է գործատուների, աշխատողների և նրանց ներկայացուցիչների համար աշխատանքային օրենսդրության և աշխատանքային իրավունքի նորմեր պարունակող այլ իրավական ակտերի կիրարկման ուղղությամբ սեմինարներ,
* մասնակցում է աշխատանքային օրենսդրության և աշխատանքային իրավունքի նորմեր պարունակող այլ իրավական ակտերի կատարելագործման վերաբերյալ լիազորված մարմին առաջարկության ներկայացման աշխատանքներին,
* մասնակցում է կազմակերպությունների լուծարման ընթացքում աշխատողների իրավունքների և օրինական շահերի պաշտպանությանն ուղղված` Հայաստանի Հանրապետության օրենսդրության պահանջների կատարման ընթացքի նկատմամբ վերահսկողական աշխատանքներին՝ իր լիազորությունների շրջանակներում,
* մասնակցում է կոլեկտիվ պայմանագրերով նախատեսված պարտավորությունների կատարման նկատմամբ վերահսկողական աշխատանքներին,
* մասնակցում է աշխատանքային պայմանագրերի կնքման և (կամ) լուծման կարգի պահպանման, աշխատանքի ընդունման մասին անհատական իրավական ակտի կամ գրավոր աշխատանքային պայմանագրի բացակայությամբ աշխատանքների (անօրինական աշխատանք) դեպքերի հայտնաբերման, օրենքով սահմանված կարգով և ժամկետներում աշխատավարձի հաշվարկման ու վճարման նկատմամբ վերահսկողական աշխատանքներին,
* մասնակցում է Հայաստանի Հանրապետության օրենսդրությամբ նախատեսված դեպքերում վարչական վարույթների հարուցման, ստուգումների և ուսումնասիրությունների իրականացման աշխատանքներին,
* մասնակցում է իր լիազորությունների շրջանակում բացահայտված՝ օրենքով չարգելված տեղեկատվության փոխանակմանը այլ տեսչական մարմինների հետ` վերահսկողական գործառույթներն առավել արդյունավետ իրականացնելու նպատակով,
* նախապատրաստում է աշխատանքային իրավունքի ոլորտում Հայաստանի Հանրապետության օրենքների և այլ նորմատիվ իրավական ակտերի (այդ թվում՝ տեխնիկական կանոնակարգերի) պահանջների խախտման դեպքում օրենքով սահմանված պատասխանատվության միջոցներ կիրառելու նպատակով անհրաժեշտ նյութեր,
* մասնակցում է աշխատանքային իրավունքի ոլորտում Հայաստանի Հանրապետության օրենքների և նորմատիվ իրավական ակտերի դրույթների կիրառման վերաբերյալ բացատրական աշխատանքներին,
* մասնակցում է տնտեսավարող սուբյեկտներին իրենց իրավունքների և պարտականությունների մասին տեղեկացման աշխատանքներին,
* մասնակցում է աշխատանքային իրավունքի ոլորտի զարգացման հայեցակարգերի ու ռազմավարությունների մշակման աշխատանքներին,
* մասնակցում է Տեսչական մարմնի տարածքային կենտրոնների աշխատանքային իրավունքի ոլորտում վերահսկողական աշխատանքներ իրականացնող բաժինների մեթոդական աջակցությանը,
* մասնակցում է աշխատանքային իրավունքի ոլորտում նոր իրավական ակտեր ընդունվելու կամ ուղեցույցեր հրապարակվելու, ինչպես նաև դրանցում փոփոխություններ կամ լրացումներ կատարվելու դեպքում դրանց մասին տնտեսավարող սուբյեկտներին իրազեկման աշխատանքներին,
* մասնակցում է «Ծխախոտային արտադրատեսակների և դրանց փոխարինիչների օգտագործման հետևանքով առողջությանը հասցվող վնասի նվազեցման և կանխարգելման մասին» Հայաստանի Հանրապետության օրենքով նախատեսված՝ իր իրավասության սահմաններում վերահսկողական աշխատանքներին՝ ծխախոտային արտադրատեսակների կամ դրանց պատկանելիքների կամ ծխախոտային արտադրատեսակների փոխարինիչների (բացառությամբ բժշկական նպատակով օգտագործվող փոխարինիչներից) և (կամ) ծխախոտային արտադրատեսակների նմանակների վաճառքի կանոնների, գովազդի, իրացման (վաճառքի) խթանման արգելքի ու սահմանափակումների, ինչպես նաև օգտագործման սահմանափակումների ուղղությամբ միջոցներ ձեռնարկելու պահանջների կատարման նկատմամբ,
* մասնակցում է Վարչության առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, այլ փաստաթղթերի, ինչպես նաև դրանց վերաբերյալ մեթոդական պարզաբանումների և ուղեցույցերի մշակման աշխատանքներին։

1. **Փորձագետին ներկայացվող պահանջները՝**

* բարձրագույն կրթություն,
* հայերեն և ռուսերեն լեզուների իմացություն․
* համակարգչով, ժամանակակից այլ տեխնիկական միջոցներով աշխատելու հմտություններ․

1. **Դիմումների ներկայացման վերջնաժամկետն է՝ 27․10․2023**

1. **Աշխատանքի վայրը, հեռախոսահամար՝**

ՀՀ, ք. Երևան, Ա․ Արմենակյան 129, հեռ. 010-650553, Էլ. փոստ՝ info@hlib.am,

**Չի թույլատրվում**հավակնորդի հետ պայմանագիր կնքել, եթե  տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

1. **Դիմողի կողմից ներկայացվող փատաթղթերի անհրաժեշտ ցանկ՝**

* դիմում Առողջապահական և աշխատանքի տեսչական մարմնի ղեկավարի անունով՝ ձևը լրացվում է փաստաթղթերը ներկայացնելիս,
* հայտարարություն ՀՀ կառավարության 08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին (ձևը լրացվում է փաստաթղթերը ներկայացնելիս),
* տվյալ պաշտոնն զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի(ների), վկայականի(ների) պատճենները, աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք համապատասխան մարմնից) հաստատված պատճենը,
* արական սեռի անձինք՝ նաև զինվորական գրքույկի կամ դրան փոխարինող ժամանակավոր՝ զորակոչային տեղամասին կցագրման վկայականի պատճենը կամ համապատասխան տեղեկանք,
* ինքնակենսագրական,
* մեկ լուսանկար՝ 3 x 4սմ չափսի,
* անձնագրի և հանրային ծառայության համարանիշի (սոցիալական քարտի) կամ նույնականացման քարտի պատճենները:

1. **Ընտրություն կատարելու եղանակն է՝**դիմում ներկայացրած քաղաքացիների փաստաթղթերի ուսումնասիրություն և (կամ) հարցազրույցի անցկացում:

1. **Դիմողը փաստաթղթերը ներկայացնում է անձամբ՝**ներկայացնելով անձնագիր և բոլոր փաստաթղթերի պատճենները բնօրինակների հետ միասին:

1. **Դիմումների ընդունման հասցեն է՝   Առողջապահական և աշխատանքի տեսչական մարմին** /հասցե՝ ք. Երևան, Ա․ Արմենակյան 129,  հեռ. 010-650553/։ Դիմումներնընդունվում  են  ամեն  օր՝  ժամը **930-ից մինչև 1230-ը**:

 Լրացուցիչ տեղեկություններ ստանալու համար կարող եք դիմել Առողջապահական և աշխատանքի տեսչական մարմին**՝**/հասցե՝ ք. Երևան, Ա․ Արմենակյան 129,  հեռ. 010-650553/։